Wontên ingkang kenging kangge titik malih tumrap golonganing kabangsan tuwin taksih andhaping gêsangipun, nanging punika tumrap têtiyang ingkang pinanggihipun taksih maligi dipun wastani tiyang wanan, inggih punika panganggenipun sarwa rinêngga-rêngga bangsaning wulu pêksi, ngangge kalung gêlang bangsaning ece, nanging mawi mangangge bangsaning kêmul punika namung kangge tôndha, bilih hawanipun ing ngriku asrêp. Têdhanipun baku bôngsa pala kêpêndhêm tuwin ulam loh.